Секторот за инспекциски надзор во областа на социјалната заштита и заштита на децата при Министерството за социјална политика, демографија и млади преку инспекторите за социјална заштита, Никола Димитровски со службена легитимација број 28-0003 и Мијалче Стојанов со службена легитимација број 28-0005, изврши редовен инспекциски надзор над субјектот на инспекциски надзор ЈУ Меѓуопштински центар за социјална работа Берово , со седиште на ул.Младински кеј број 2-а Берово, застапуван од В.Д Директорот Даринка Шоповска Ружински и со Записник ИП1 број 16- 275 од 23.08.2024 година ја утврди фактичката состојба и врз основа на член 338 став 1 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/2021, 294/2021,99/2022, 236/2022 и 65/2023), го донесе следното

**Р Е Ш Е Н И Е**

Се наредува на Даринка Шоповска Ружински, В.Д Директор на ЈУ Меѓуопштински центар за социјална работа Берово (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита, подзаконските, општите, поединечните и другите акти донесени врз негова основа, да ги преземе следните мерки во роковите и од страна на одговорното лице:

 1.Центарот, во предметот на корисникот Ж. Ј. по службена должност, да го преиспита донесеното решение за престанок на правото на гарантирана минимална помош со број Уп1 08-351/3 од 08.03.2024 година со примена од 01.03.2024 година и решението број УП1 0801-420 од 13.05.2024 година за остварување на правото за 2 члено домаќинство со примена од 11.04.2024 година, односно да ја утврди целосно и правилно семејната и материјалната состојба, врз основа на податоците кои се обезбедени по службена должност по пат на нивна размена по електронски пат со надлежните институции за приходи остварени во домаќинството во текот на користењето на правото во последните три месеци и во зависност од утврдената фактичка состојба, да донесе ново соодветно решение, со кое ќе ги замени претходните решенија донесени во спротивност со закон или друг пропис, согласно член 28 и 31 став 1, член 262 и 263 од Законот за социјалната заштита („Службен весник на РСМ” број 104/19, 146/19, 275/19, 302/2020, 311/2020, 163/2021, 294/2021, 99/22, 236/22, и 65/23,, )и член 3 став 1 точка 1 од Правилникот за начинот на остварување на правото на гарантирана минимална помош, утврдување на состојбата на приходите, имотот и имотните права на домаќинството, определувањето на носителот на правото, образецот на барањето и потребната документација („Службен весник на Република Северна Македонија” број 109/2019, 192/2020, 23/2021, 80/2021 и 240/2021).

 Соодветно на донесеното ново решение, да води постапка за враќање на неосновано исплатените средства, спогодбено или со тужба до надлежниот суд и постапка за надомест на штета по конечноста на решението со кое престанува правото од социјална заштита , согласно член 301 и 305 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/2021, 294/2021,99/2022, 236/2022 и 65/2023).

 **Рокот за извршување на изречената инспекциска мерка изнесува 60 дена по приемот на решението**

2. Центарот, во предметите на корисниците на правото на гарантирана минимална помош по службена должност повремено, а најмалку еднаш годишно да врши преиспитување на постоењето на фактите и условите за користење на правото, односно да врши непосреден увид во домаќинството за да утврди дали тоа сеуште живее на посочената адреса, дали сеуште е во социјален ризик и дали и понатаму ги исполнува условите за користење на правото, согласно член 273 од Законот за социјалната заштита.

 **Рокот за извршување на изречената инспекциска мерка изнесува 60 дена по приемот на решението и постојано**

 3. Раководното или друго овластено лице во установата за социјална заштита, е должно веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки, согласно член 334 став 4 од Законот.

 4. Жалбата изјавена против ова решение, не го одлага неговото извршување.

О б р а з л о ж е н и е

Секторот за инспекциски надзор во областа на социјалната заштита и заштита на децата при Министерството за социјална политика, демографија и млади, врз основа на член 329 став 1 алинеја 1 од Законот за социјалната заштита, преку инспекторите за социјална заштита Никола Димитровски со службена легитимација број 28-0003 и Мијалче Стојанов со службена легитимација број 28-0005, изврши редовен инспекциски надзор над субјектот на инспекциски надзор ЈУ Меѓуопштински центар за социјална работа Берово, застапувано од В.Д Директор Даринка Шоповска Ружински и состави Записник бр.16-275 од 23.08.2024 година, во кој се констатирани недостатоци и неправилности во постапката за остварување и користење на правото на гарантирана минимална помош.

Жалбата не го задржува извршувањето на решението согласно член 340 став 2 од Законот.

Врз основа на изнесеното се одлучи како во диспозитивот на ова решение.

**Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерството за социјална политика, демографија и млади под ИП1 број 16-275 од 02.09.2024 година.

 Инспектори за социјална заштита:

 Никола Димитровски

 Мијалче Стојанов